CELEX: 62015TN0270
Language: fi
Date: 2015-05-26 00:00:00
Title: Asia T-270/15: Kanne 26.5.2015 – ANKO AE v. tutkimuksen toimeenpanovirasto (REA)

24.8.2015   
            
            
               FI
            
            
               Euroopan unionin virallinen lehti
            
            
               C 279/37
            
         Kanne 26.5.2015 – ANKO AE v. tutkimuksen toimeenpanovirasto (REA)
   (Asia T-270/15)
   (2015/C 279/46)
   Oikeudenkäyntikieli: kreikka
   
      Asianosaiset
   
   
      Kantaja: ANKO Anonymos Etairia Antiprosopeion, Emporiou kai Viomichanias (Ateena, Kreikka) (edustaja: asianajaja Vasileios Christianos)
   
      Vastaaja: tutkimuksen toimeenpanovirasto (REA)
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               toteamaan, että se, että tutkimuksen toimeenpanovirasto (REA) on pidättänyt sen määrän maksun, jonka se on vielä velkaa kantajalle kantajan osuudesta ESS-hankkeessa, merkitsee REA:n sopimusvelvoitteiden rikkomista ja että näin ollen REA:n on maksettava ANKO:lle rahoitusosuutensa jäljellä oleva määrä eli 1 25  253,82 euroa laillisine korkoineen ja
            
         
               —
            
            
               velvoittamaan REA:n korvaamaan kantajan oikeudenkäyntikulut.
            
         
      Oikeudelliset perusteet ja pääasialliset perustelut
   
   Tällä kanteella kantaja vaatii Euroopan unionin yleistä tuomioistuinta toteamaan SEUT 272 artiklan nojalla, että se, että maksun, jonka tutkimuksen toimeenpanovirasto (REA) on vielä velkaa kantajalle kantajan osuudesta ESS-hankkeen ohjelmassa FP7, pidättäminen merkitsee REA:n sopimusvelvoitteiden rikkomista, ja että näin ollen REA:n on maksettava kyseinen summa ANKO:lle korkoineen siitä päivästä lukien, jolloin mainittu kanne on nostettu.
   Täsmällisemmin sanottuna ANKO tuo esiin, että se on täyttänyt sopismusvelvoitteensa täysimääräisesti ja oikein. Tutkimuksen toimeenpanovirasto (REA) on sitä vastoin pidättänyt ANKO:lle suoritettavat maksut ESS-hankkeen pääsopimuksen liitteessä II olevan II.5 lausekkeen 3 kohdan d alakohdan vastaisesti. Tästä syystä tutkimuksen toimeenpanoviraston (REA) on edelleen maksettava kantajalle ESS-hankkeen nojalla lainvastaisesti pidättämiensä maksujen määrä eli 1 25  253,82 euroa.
   Vielä täsmällisemmin sanottuna ANKO vetoaa siihen, että se, että tutkimuksen toimeenpanovirasto (REA) on pidättänyt ANKO:lle ESS-hankkeen nojalla maksettavat maksut, on vastoin kyseistä hankesopimusta sekä unionin oikeutta seuraavista syistä:
   
               —
            
            
               
                  Ensinnäkin tutkimuksen toimeenpanovirasto (REA) on lainvastaisesti pidättänyt ANKO:lle maksettavat erät, sillä mainittu maksujen pidätys ei kuulu mihinkään pääsopimuksen liitteessä II olevan II.5 lausekkeen 3 kohdan d alakohdassa määrätyistä viidestä tapauksesta.
            
         
               —
            
            
               
                  Toiseksi tutkimuksen toimeenpanovirasto (REA) on lainvastaisesti asettanut maksatuksen jatkamiselle edellytyksen, josta ei ole millään tavalla määrätty sopimusasiakirjoissa ja joka on unionin oikeuden vastainen.